
(1879—1934) 


, Álomkristályból palotát faragott 
Álomsarlóval rózsát aratott 
Álomparipákból tartott fogatot . . ." 


1879. július 17-én született Kiskunfélegyházán. Édesapja 
szűcsmester, édesanyja kenyérsütő asszony volt. 
Nyomorúságos körülmények között végezte tanulmányait. 
Tanári diplomát szerzett, de hamarosan újságíró lett 
Szegeden 1917-től a szegedi Városi Múzeum igazgatója. 
Századunk prózairodalmának nagy művésze. Elsősorban 
a Szeged környéki földművesek és egyszerű emberek 
sorsát ábrázolta, nagy szeretettel, a nép életének kitűnő 
ismeretével. Írásaiban szót emelt a dolgozó nép igaz 
ügye mellett. 

Több mint ezer elbeszélést írt a gyermekeknek. Ezeknek 
témáját egyrészt gyermekkori élményeiből, másrészt 

a magyar nép történetéből merítette. Művei közül 
bizonyára, ti is sokat ismertek. 

1934. február 8-án halt meg, Szegeden. 


(1879—1942) 


Móricz Zsigmond, aki 1879. július 2-án Tiszacsécsén 
született, a magyar prózairodalom legkiemelkedőbb alakja. 
Gyermekeknek írt verseit, elbeszéléseit már óvodás 

korban megismerhettétek. 

Szegény szülők gyermeke lévén, iskoláit nehéz 
körülmények között végezte — előbb a szabadságharc 
szellemét őrző debreceni és sárospataki kollégiumban majd 
Kisújszálláson. Egyetemi tanulmányai után újságíró lett. 
Szinte állandóan járta az országot, igen gyakran gyalogosan, 
figyelte a nép életét, megismerkedett gondjaival, s feltárult 
előtte az akkori világ embertelensége. Mindaz, amit látott, 
tapasztalt, regényekben, elbeszélésekben öltött testet. 
Írásaival a magyar nép felemelkedését, a társadalmi 
haladás ügyét szolgálta. Ez a titka annak, hogy örök 
érvényű nagy műveket alkothatott. 

1942. szeptember 4-én halt meg, Budapesten. 


Már annyit gondolkodtam, hogy el is halvá- 

nyulnak a kibányászott első emlékek. Mintha 
. a legrégibb egy ködös őszi reggel lenne. Édes- 
. apám a karján tartott, és a ház mögött a kertben 
egész csorda szatvas állat volt, s azt mond- 
tam: 

— Denno: ne... 

Tinó ne!... Tinók voltak... Édesapám vett 
a vásáron egy egész csorda tinót, nyereségre. 
Hazahajtotta s pár nap múlva tovább, egy másik 
vásárra, mert nem volt elég takarmány, sem 
istálló. Gondolom, nagyon olcsónak találta mi- 
kor megvette, s bizonyosra veszem, hogy még 
olcsóbban adta el. . . 

Ezek az első tinók azonban engemet elkísér- 
tek hihetetlen távolságra az életúton. Ez volt a 
gazdagság legősibb emléke. Ebből táplálkozott 
a fantáziám, hogy édesapámnak, mikor én még 
beszélni sem tudtam, már egész tinócsordája 
volt. 

Ma is érzem még az őszi párát. Édesapám 
feltett egy tinónak a hátára, mint a lóra, s kis 
vesszővel csapogattam a hátát, s a tinó meg- 
ugrott, s édesapám hangját hallom, ahogy ne- 
vetve biztatott s mondta: , Nézd anyja! Nem 
fél ez a betyár kölyök!" 

A ,dennó ne?" kiáltással egyidejű emlékem 
az árvíz. 

A tornác talpfája vízben volt. 

Tulajdonképpen ez a legerősebb TSABA 
ami megmaradt. Úgy látszik, ez.volt a legvárat- 
lanabb, mert odáig a tornácot legfeljebb ha ma- 
gam nedvesítettem fel s azért kikaptam. De 
hogy az egész tornác víz felett áll, ez meghök- 
kentett: ki fog ezért kikapni? 

Édesapám valahonnan előtűnt és felkapott: 

— No fiam, árvíz! 

— Feljött a Tisza. 

A Tisza... Minden a Tiszához fűződött. 
(Akármiről beszéltek, a Tisza mindig ott setten- 
. kedett a háttérben.) Mert a Tisza folyton áradt 
vagy apadt. A Tiszában nagy víz volt vagy kis 
. víz volt. A Tiszában hal volt. És ezt tudomásul 
venni való nagy dolog volt. Hogy a Tiszában 
harcsa, csuka, kárász, ponty, kecsege lakott. És 
a Tisza szélében ficfások voltak. Lenyírták a 
. vesszőket, mint a hajat, és megfőzték a vesszőt 
. pirosra, és kosarat fontak belőle. Meg nád volt 


Életem regénye 


Részletek Móricz Zsigmond önéletrajzából 


a Tisza-öntésekben, és annak Halvány volt a 
neve. És a nádat levágták, és nagy toronyba 
rakták, és ott fogták a tövében a csíkot. Meg a 
Tiszában sulyom volt, és az jobb volt minden 
gyümölcsnél a világon, majdnem olyan jó, 
mint a pattogatott málé. És a Tiszában fürödni 
is lehetett. De vigyázva ám, mert a Tisza min- 
denkit elkapott és vitte, vitte. . . 

Szóval a Tisza már éhes volt, s feljött egy kis 
alamizsnáért a tornác talpfájáig. 

— No, megesz bennünket a csuka — nevetett 
édesapám —, nem baj, vasárnap meg mi esszük 
meg őket, ugy-e fiam? 

A. malomhoz mentünk. A malomnak nem 
volt semmi baja... De a Tisza akkor volt a leg- 
szebb; mintha a nemzeti zászlót terítették volna 
le a mezőkre. . . Nálam egész bizonyos, hogy a 
szülőföld a nagy tágasságot, a színes és csillogó 
végtelent jelenti, a tavaszi napfényt és a tág 
tüdőt. Benne van a gyümölcs édessége és a 
nyári por kedves szaga. A természet lelkesítő, 
tüdőtágító, illatos öröme. Maga az a név, hogy 
Csécse, mindig úgy hat rám, mint valami ízes, 
friss gyümölcs, cuppant az ember, csettint és 
nevet. Csécse. Mennyire örülök, hogy azt a bá- 
jos falut kaptam szülőföldnek. S igaz is, hogy 
szülőföld céljaira a kis falu alkalmasabb, mint 
a nagyváros. Mindig sajnáltam a gyermekei- 
met, hogy nem tudok nekik olyan elsőrangú 
szülőföldről gondoskodni, amilyen nekem volt. 
Mikor a kislányom kicsi volt, megtanították rá, 
hogy hol lakik, ha eltéved, s a rendőr kérdi, 
meg tudja mondani. Igen atanyos volt, hogy ha 
azt kérdezték: , Hol születtél kicsikém?" azt 
felelte: , Harmadik emelet hetvenkilenc?... 


. De versenyezhet ez a csécsi udvarral? Az én 


szülőházammal, annak a szimbolikus jelentő- 
ségével, s ki lehet vajon ebből kovácsolni olyan 
egész életre boldogító örömöt, ami bennem 
VALE ES 

Kinek mesélem én magamat? Akiktől szólok, 
már mind halottak. Az az árvíz is még akkor 
felszikkadt, s utána már ötvenötször vagy ötven- 
hatszor volt azokon a területeken vetés és ara- 
tás, de bennem a régi árvíz most is itt él s már 
nem is fog kiszáradni, mert a szívemben őr- 
zöm, mint valami nagy benyomást, amit ma 
jobban tudok felértékelni, mint akkor. 

— Mi dolog az, Péter fiam, hogy úgy le- 
romlik a kezed alatt az oroszlán? 

— Nem tesz jót neki a kerti levegő, nagy- 
ságos uram. 

— Hm — csóválta a fejét Apaffy —, hát az 
mi dolog, hogy te úgy kigömbölyödtél mos- 
tanában? Valóságos gerenda lesz már a 
karóból. 

— Nekem meg jót tesz a kerti levegő, nagy- 
ságos uram. 

Három álló napig törte a fejét a fejedelem 
ezen a csudán, akkor aztán gondolt egy oko- 
sat, maga elé parancsolta valami Keszeg 
Kristóf nevű cselédjét. 

— Gyere csak, Kristóf fiam. Nem hiszek 
én ennek a hamis Karó Péternek: terád bí- 
zom, nézz neki a körmére. Mától fogva te 
vagy az oroszlánetető fölvigyázója. 

— Alássan köszönöm nagy kegyelmét nagy- 
ságos uramnak — hajlongott az új méltóság 
s futott mindjárt az oroszlánetetőhöz. Az ép- 
pen ebédelt: ette a szép pirosra sült borjú- 
pecsenyét, kolozsvári káposztával. 

— Péter komám — ütött a vállára —, én is 
szeretnék meghízni ezen a jó kerti levegőn. 

— Jut is, marad is — felelte készséggel Pé- 
ter —, nekem elég a borjúból a két első comb. 

— Nekem meg elég a másik kettő — mond- 
ta Kristóf megelégedetten. — Az oroszlán a 
maradékot is megköszönheti. 

Nem köszönte biz az meg, az istenadta. 
Egy-két hét alatt valóságos agárkutya lett be- 
lőle. No az igaz, hogy a keszegből meg harcsa 
lett. 

Szegény Apaffíy nagyon megijedt, amikor 
az oroszlán vesznitértét látta. Nosza mindjárt 
előhívatta a harmadik inasát, aki szintén ma- 
gával hordta a nevét: 

— Gyere csak öcsém, Cinege Pál, kiveszlek 
az inasi sorból. Ezután új hivatalod lesz. Te 
leszel az oroszlánetető fölvigyázójának ellen- 
őrzője. Te pótold ki, amit ők ketten elmulasz- 
tottak. 

—. Tessék rám bízni! — fogadkozott Cinege 
Pál s nem hiába fogadkozott. Amit az orosz- 
lánetető meg az oroszlánetető fölvigyázója 
meghagytak a borjúból, arra most már ő tette 
rá a kezét, mint az oroszlánetető fölvigyázó- 
jának az ellenőrzője. Az oroszlánnak egy be- 
faló harapás se maradt. Egy hét múlva éhen 
is veszett szegény. Eppen akkor számoltak be 
a bőrével Apaffynak, mikor megint ott járt 
a török követ. Az akkorát csóvált a tar fején, 
hogy két hajdú állította meg két oldalról. 


— Ejnye, ejnye, hát csak nem viseltette 
gondját nagyságod a császár ajándékának? — 
panaszolta szemrehányóan. 

— Jaj, dehogy nem, dehogy nem! — legyin- 
tett Apaffy bosszúsan. — Inkább az a baj, 
hogy nagyon is gondját viseltettem! Attól fé- 
lek, ország-világ kinevet, ha híre futamodik 
a három oroszlánetetőnek. 

Ezt bizony jól sejtette a nagyságos fejede- 
lem. A székely ember ma is azt mondja az 
éhen veszett jószágra : 

— Gondját viselték, mint az Apaffy orosz- 
lánjának! 


Brasnyó István VES 4§ 


Kombájnosok 


A kombájnosok este a szalmaprésben aranylik a szalmabála 
hűvös udvarba hajtják a gépet és a tücskök dalába 

és leszállnak a kormánykerék mellől, friss szalma zizegése hull. 

amíg a kutyák láncukon seregve Majd a kombájnosok a sötétben 
ugatják őket, csaholnak egyre. — ha szemükre nem jön álom — 

Este harmat ül ki a csillagokra mesélni kezdenek, 


— a kombájnosok harmaton mosakszanak —, és meséjük közepén várható, 


majd amikor kereken feldereng a hold, Bis egykori katonák 


a kombájn az udvaron akkora ágyút sütnek el, 

kiveti magából a sötétet hogy aki már elaludt, 

és fényesen ontja tovább erre biztosan felriad, 

a nappali port. mert megmozdulnak a falak, 
A világ minden zsákja s a fák ága is hosszasan ringat 
egyszerre teli lesz arannyal — minden levelet, 


ők meg csak sokára szólnak, 
nevetve, mint akinek rendben 

a dolga: 

— Ne félj, aludj csak nyugodtan, 
te gyerek. 

Vida Győző raizai 


Nagy Katalin 


Vilaggá mentem 


Vagy fél éve jártak már iskolába, amikor Balogh Kris- 
tóf első osztályos tanuló közölte anyuval a szándékát. 
A fürdőkádban döntött így; anyuval mindig a fürdő- 
szobában beszélik meg a fontosabb dolgokat. Mert más- 
hol nem lehet, mert máshol ott van mindenki. Például 
Öcsi, aki mindenbe beleszól. Kicsi még, de sokkal kisebb 
korában is éppen ilyen volt. Csakis azért tanult meg 
olyan hamar beszélni, hogy Kristóf dolgaiba beleszól- 
hasson. 


Apa és Nagyi meg éppenhogy hallgatnak, nem veszik 
felnőttszámba Kristófot. Pedig őt már az óvodában is 
úgy hívták, hogy öreg-Balogh. Főleg azért, hogy meg- 
különböztessék Öcsitől, merthogy az is Balogh szintén. 
De még azért is nevezték öregnek, mert igen komoly 
volt és felelősségteljes a kicsikkel. Így mondta az óvó- 
néni, Kristóf nem tudta pontosan, mi az a felelősségtel- 
jes, de szeretett a kicsikkel foglalkozni tényleg. El is 
. határozta, hogy óvónő lesz, ha megnő. Ennek úgy meg- 
örült, hogy rögtön közölte Nagyival, amint hazaért. 
Nagy kár volt! Mert Nagyi mindjárt elmesélte a barátnő- 
jének telefonon, és nagyon is nevetett. Hogy fiúból óvónő 
legyen, az kész nevetség, azt mondta. Az sincs rendjén, 
hogy a lánya állatorvos. Miért baj az? Anyu igenis híres 
állatorvos. Lovagolni is tud. Apu meg nem tud. Nagyi 
mégis azt mondta a telefonba, az állatorvos legyen férfi, 
az óvónő meg csakis lány. A barátnője is biztosan ezt 
mondta, csak még sokkal hosszabban. Nagyon is sokáig 
telefonáltak, pedig három perc az egy forint, mindenki 
tudhatja. 


Aznap este anyu éppen mosógéppel mosott. Néha 
géppel mos, néha kézzel. Azt mondja, oka van annak, 
hogy mikor, hogyan? Meglehet, hogy csak játszik, azért 
cserélgeti a módokat. Mindenesetre gyorsan beprogra- 
mozta a mosógépet, aztán már csak őrá figyelt. Amikor 
bejelentette, hogy óvónő lesz, odaült a kád szélére, és azt 
mondta, jól teszi. A kisgyerekek szeretik a bácsikat is, ha 
szépen beszélnek és játszanak velük. Anyu nagyon jól 
tudta, hogy Kristóf mindig így tesz, meg is dicsérte 
mindjárt. És csak egyszer figyelmeztette, hogy szappan- 


nal mossa a fülét, ne csak vízzel lötykölje. Anyuval 
igazán jó beszélgetni. 

Anyu ismeri Franyó Mártit. A legtöbb gyereket ismeri 
az elsőből. Mert a tanév elején mindig elkísérte Kristófot 
az iskolába, délben meg érte ment. Kivett egy hét szabad- 
ságot csak ezért. Majdnem minden gyerekkel így volt ez, 
azt mondják, az elsős szülők mind ilyenek. Most már 
nem kísérgeti őt anyu, mert megbízik benne. Jól teszi. 
Azóta sose fut át az úttesten, már a sárga lámpánál is 
fékez. És a metró lépcsőjén nem áll háttal a menet- 
iránynak, és nem csúsztatja a táskáját a korláton. Pedig 
szeret így játszani a metróban, de most már mindegy, 
megígérte anyunak. 

Aznap, amikor a fontos dolgot akarta megbeszélni, 
anyu a zoknikat áztatta a kagylóban. Kristóf a kádban 
megmosta a haját egyedül, pedig nem is volt még szom- 
bat. Amikor csupa habos lett a feje, akkor mondta meg 
anyunak : 

— Anyu, szerelmes vagyok a Franyóba. 

— Ez aztán a meglepetés! És mióta? 

— Most vettem csak észre. 

— Szép kislány a Franyó Márti! 

— Nekem azért tetszik, mert innen nő ki a lába — 
mutatta a saját csípőjét. — Innen egész föntről kezdődik 
a lába. 

— Mindenkinek ott kezdődik — vélekedett anyu. 

— Nem. Csak a Franyónak. Olyan szép hosszú lába 
van. Láttam tornaórán. 

— Ügyesen tornászik a Franyó Márti? 

— Persze. Még vívni is jár. 

— Te is ügyesen tornászol Kristóf. Fejen állni is 
tudsz. Én például nem tudok. 

— Nem nehéz. Megtanítlak, ha akarod. Csak most 
belement a hab a szemembe. 

Anyu odaadta a törülközőt Kristófnak, aztán tere- 
gette a kimosott zoknikat. A zöld-csíkosnak hiányzott 
a párja. Öcsi néha az óvodában felejti az egyik zokniját. 
De azért anyu folytatta a beszélgetést mégis. 

— Mesélj még a kislányról! 


— Most mindig hazakísérem. Közel laknak. A metró- 
nál éppen. De ha messze laknának, akkor is hazakísér- 
ném. 

— Csak akkor szólnál nekem is, hogy ne izguljak, ha 
később érsz haza. Ugye? 

— Most is szóltam. 

— Örülök neki. Annak is örülök, hogy szerelmes 
vagy. 

— Én is örülök. És mindig viszem a Franyó táskáját 
hazáig. 

— Miről beszélgettek útközben? 

— Semmiről. 

— Csak úgy némán ballagtok egymás mellett? 

— Nem egymás mellett megyünk. Ő elöl megy a 
Krivánnal, mert az a barátnője. És sugdosnak. Én meg 
megyek utánuk és viszem a táskáját. 

— Lovagias fiam van. 

Persze. Majd meg is mondom a Franyónak. Vagy 
inkább te mondd meg, jó? 

— Szívesen. Amint találkozom vele. 

— Anyu, és arra gondoltam, legjobb lenne, ha Franyó 
ide költözne hozzánk. 

— Hát... nem is tudom. . . Ő mit szólna ehhez? 

— Biztosan szívesen jönne. Utálja a napközit. A Nagyi 
jobbat főz. Kérdezi is mindig: mit főzött, mit főzött. . . 

— Tudod mit? Vigyél neki inkább kóstolót! Nagyi ma 
este almáslepényt süt éppen, érzem az illatát. 

— Én is érzem. Nagyon szeretem az álmás lepényt. 

— Mindenki szereti! Úgyhogy reggel két darabot cso- 
magolok belőle. Egyik a tiéd, a másikat Franyó Márti- 
nak adod ajándékba. Jó? 

— Jó! Majd olyan ezüst papírba csomagold, fóliába, 
mint máskor a sültcsirkét. 

Így történt másnap reggel a dolog. Anyu mindig be- 
tartja, amit ígér, 

Délben Kristóf egyáltalán nem ebédelt. Csak kezet 
mosott, amikor hazaért. Később felszólítás nélkül el- 
törülte az evőeszközt. Amikor készen lettek a mosoga- 
tással és Nagyi egyre csak csodálkozott, hogy mi történt 
Kristóffal, akkor ő elővette az üzenőfüzetét. Azt üzente 
a tanító néni a kedves szülőknek, hogy Kristóf megverte 
Franyó Mártit, sajnos. Nagyi többször is elolvasta a be- 
jegyzést. Kristóf egyszer se, mert úgyis tudta kívülről. 

Akkor Nagyi egyáltalán nem veszekedett, hanem na- 
gyonis halkan beszélt. Hogy szegény anyu mennyit dol- 
gozik, fárad értük, és most itt a bánat, szégyen! Ha haza- 
jön és megtudja, mit művelt Kristóf, nagyon szomorú 
lesz. Biztosan sírni fog. Addig is gondolkozzék Kristóf, 
csak gondolkozzék a dolgokon! 

Kristóf sokáig gondolkodott. Aztán, amikor Nagyi 
ledőlt délutáni pihenőre, csendben felöltözött és kilopó- 
Zott a lakásból. Előbb még ráírta az énekfüzet lapjára : 

, Világgá mentem" 

Ez a lap már úgyis kilógott a füzetből, régi volt, év 
elején gyakorolták rajta a kottafejeket. Éppen ráfért még 
ez a rövid mondat. A füzetlapot otthagyta az íróasztalán. 

Úgy tervezte, előbb elutazik a metró végállomására, 
közben talán eszébe jut, hová menjen azután. De nem 

jutott eszébe semmi. A végállomásnál mindenkinek el 
kell hagyni a kocsikat. Megkérdezett egy nénit hány óra 
van? Pontosan öt óra. . . 

Vagyis anyu most ér haza éppen. És megtalálja a 

cédulát. , Világgá mentem" Két g-vel kell írni, az biztos, 
de lehet, hogy csak eggyel írta, annyira sietett. Nagyi az 
mondta, anyu biztosan sírni fog. Még sose látta anyu 
sírni. Anyu vicces, nevetős. Fütyülni is szokott, és kette 
sével ugrál le a lépcsőn, ha siet. 
. . Úgyhogy Kristóf nemis ment már fel a mozgólépcsőn, 
pedig arrafelé sodorták az emberek. Átment a szemben 
levő megállóba. Várta a visszafelé-vonatot. Ha gyorsan 
hazaér, talán megelőzi anyut. 

Az ajtójukon sok aprót csengetett. Nem össze-vissza 
aprókat! Nyomkodta a csengőgombot, hosszabban és 
röviden, hogy azt csengesse : ti-tá-ti-ti. Ez is anyu ötlet 
volt, a titkos jel. Ha azt csöngették, hogy ti-tá-ti-ti, mind 
iárt tudta, hogy ez Kristóf. És ő jött ajtót nyitni máskor. 

Most Nagyi nyitott ajtót. Anyu kabátja nem lógott a 
fogason. 

— Anyu? — kérdezte, és nem is köszönt Nagyinak, 

— Elment — mondta Nagyi ; ennyit mondott összesen, 

Hová mehetett? A rendőrségre? Vagy előbb az iskolá- 
ba? Az utcán is keresheti. Annyi sok utca van... 

— Hová ment anyu? 

— Hová ment, hová ment?! Csak ezt tudjátok kérdez- 
ni. Anyád is azt kérdezte tőlem: hová ment Kristóf? 
Mondom, hogy nem tudom, nekem ugyan nem szóltál, 
ezt érdemlem. . . 

— Nem olvasta anyu... amit írtam neki? 

— EI akarta olvasni, de nem tudta. Olyan macska- 
kaparás az, Kristóf fiam, hogy ember el nem olvassa! 
Még anyád se, pedig böngészte sokáig. Azt üzeni, este 
majd megfejtitek együtt a rovásírást. Anyád is komoly- 
talan, belőled is mi lesz így. . . 

Kristóf akkor azt mondta, hogy nagyon éhes. Ez telje- 
sen igaz volt. De ha nem lett volna igaz, akkor is érdemes 
mondani, mert Nagyi rögtön megbékült. Melegítette a 
főzeléket máris, a tojást frissen sütötte. Eggyel többet 
sütött, úgy gondolta, ő is eszik vele egy falatot. 

Este Kristóf egyedül fürdött, mert anyu nem ért haza 
még. Visszament a munkahelyére, operáltak valamilyen 
állatot. Nagyi mondta ezt, de az állatra nem emlékezett 
pontosan. Öcsi azt gondolta, hogy egy tigrist operálnak, 
mert megmarta a mérges kígyó a dzsungelben. A mérges 
kígyót is be kell kötözni, mert úgy megcsapta azt a tigris, 
hogy kiesett a méregfoga biztosan. Öcsi holnap hosszú 
történetet mesél majd az óvodában, most főpróbát tar 
apunak. 

Kristóf bebújt anyu ágyába, nem akarta nézni még a 
tévét se. Úgyis nézi mindenki, itt legalább nyugodtan 
beszélhetnek anyuval, ha megjön. Elmondja neki, hogy 
miért verte meg Franyót. Azért adott neki pofont — 
egyet csak — mert nem akarta megenni a süteményt, 
amit ő vitt neki ajándékba. Anyu talán kigondolja majd, 
hogy lehetne kibékülni Franyóval. Mert a táskáját se 
vitte persze, a pofon után arról szó sem lehetett. 

Jó, hogy mindjárt itt lesz anyu ; belebújt a pizsamájába 
addig is. 


Udud Hsiívám 


HHEmiz 


ILemg a himta, 


száll a himta 78 a 
szállni rajta. DBDonkó László 


BÉR ÉRT vidám kivámedulás 


imgem ujja 


hadd lobogjon, Messze, messze, hegyem át 
jaj, de jó! röpítsem a vitorlád, 

Mast csorólüni szélmelk feszítsd mótádat, 
Mit se félünk. hegyem völgyöm szétárad... 
JÓL felültél? Híkedved repcsimotorjám 
ILökhetem? emelkedj, mimt lajtorjám, 

Al z s zengjem csatakiáltás, 
Hágár 1 9 ngrtést sja választ rigó kiált, száz... 
szép hajad, ha Cöveket tűzz, sátort verj, 
röptetem. erdő mélye áldott hely, 
Tarka szoknya sátrad fölött a lámpa 
csipkefodra, ezer jámosbogárka. 
míg röpítmi Szalommát süss hagymával — 
készülök, gondjaidat hagyd már el, 
ÉLT Évi. ss sáírad mélyén pihenmj meg, 
FE erő s köszömj majd a reggelmek! 
Én a földön 
szédülök. 


Hopp. megállumlik ?! 
vár a várumlkk. 
Tám kicsimyled 
vagy fura? 


IKomtsd le s új mő. 
Légy az úrnő 
bemme s ém 

a vár ura. 


Orosz István rajza 


VAA tanulsz? 

— Tanulok, Boros bácsi kérem. 

— Mit tanulsz, Zsiga? 

— Történelmet, Boros bácsi kérem. 

— Mi az az irkafirka ott előtted, Zsiga? 

— A történelem tanár úr feladta, hogy. . . 

— Jól van, Zsiga! Tanulj ám, hogy ne hozz szégyent 
derék apádra meg szegény anyádra! Ejnye, nem láttad 
valahol az újságot, Zsiga? 

— De láttam, Boros bácsi. A cserépkályha tetejére 
tetszett tenni, amikor Boros néni ebédelni hívta. 

— Persze, persze . . . — dohogta Boros bácsi és vissza- 
vonult, betette maga után az ajtót. 

Zsiga pedig tovább rajzolt nagy lelki nyugalommal. 

A lap már készen állt két ív kettőbe hajtott papíron, 
azaz nyolc oldalnyi terjedelemben. Az első oldal élén ez 
állt szép rajzolt betűkkel: A bujdosó fejedelem. A mű 
három teljes oldalt betöltött. A negyedik oldalon a rodos- 
tói temető volt látható, azután a Honfi dal Petőfi Sándor- 
tól, majd rövid elmefuttatás a hazaszeretetről. Az utolsó 
lapon az Ó-torony képe, alatta pedig költemény Simonyi 
óbesterről — a költő nevének megjelölése nélkül. 

Már csak a címlapot kellett megszerkeszteni. Most ép- 
pen ezzel foglalkozott Zsiga, a lap főszerkesztője. 

Öt óra volt, de már sötétedett, esőre állt az idő. Boros 
néni valahol a szomszédban járt és Zsigának nem volt 
szabad a lámpához nyúlni, tehát az orrával szántotta a 
papirost a szürkületi homályban. Sietni kell, amíg egye- 
dül van a szobában. Ha bejönnek a többiek, nem lehet 
a lapot befejezni. — Mi ez? Mit firkálsz, Zsiga? Mért 
nem inkább a latin szavakat tanulod? — Akkor már 
vége az ihletnek. Jó emberek, de szeretik mindenbe bele- 
ütni az orrukat. 

A szürkület beszivárgott a csukott ablakokon, lassan 
ellepte a szobát. A toronyóra rekedt hangja ötször hang- 
zott el egymás után. Akkor Boros néni behozta a lámpát, 
az asztalra helyezte, a piros plüssterítő közepén a csillag 
alakú horgolásra. Boros bácsi is bejött. 

— Nem láttad az újságot, Zsiga? — kérdezte, mire 
Zsiga komoly arccal válaszolt: 


— A cserépkályha tetejére tetszett tenni, Boros bácsi. 


— Ezt már az előbb is mondhattad volna ! — mérgelő- 
dött Boros bácsi. — Hagyod, hogy tűvé tegyem érte 
a házat. 


— De hiszen mondtam, Boros bácsi kérem! 
Zsiga ügyesen a térképfüzetébe rejtette munkáját, majd 


10 


kinyitotta a latin könyvét, és a lámpa sárga fényében 
elkezdte kiírni a Numa Pompilius című olvasmányból 
a könyv végén található szószedet alapján az ismeretlen 
szavakat. 

— Rex, regis, masculinum. . . — mert éppen akkor 
kezdték tanulni a harmadik deklinációt. 

— Mindjárt esik —, sóhajtotta Boros néni, miközben 
becsukta a spalettákat, majd ünnepélyesen megjegyezte: 
— Nemsokára itt a november. 


Cdkösek tetszett a lap, csak azt kifogásolta, hogy 
Zsiga egymaga írta tele az egészet. 

— Az igazi lapnak munkatársai vannak. Azok írják 
a cikkeket. 

— Munkatársai? — csodálkozott Zsiga. — Akkor hát 
ez nem igazi lap? 

— Igazinak azért igazi — nyugtatta meg Csathó —, 
de az nem lehet, hogy te magad írd a verset is meg 
a többit. 

-—— De hát a Honfi dalt nem is én írtam, hanem Petőfi 
Sándor. . . 

— Az nem számít! Petőfi már nem él. Hanem például 
az egyik számba te írnád a verset, én a vezércikket, a 
másikba meg fordítva. Persze jó volna még valaki, mert 
egy vers és egy vezércikk : az még nem lap. 

Ezt nehéz volt ott helyben eldönteni, tehát elhalasztot- 
ták a döntést. Ehelyett néhány apróbb részletet beszéltek 
meg : legyen-e rejtvény a lapban, és legyenek-e szerkesztői 
üzenetek? Zsiga véleménye szerint rejtvényekre nincsen 
szükség, az gyerekes dolog. Ellenben szerkesztői üzene- 
tek igenis legyenek, mert az érdekes, ha az olvasók levelet 
írnak a szerkesztőségnek. A Hasznos Mulattatóban is 
egész oldalon olvashatók az üzenetek. És ha nincs elég 
anyag, akkor azokkal lehet a lapot kitölteni. 

Csathó véleménye szerint viszont sokan a rejtvények 
kedviért veszik meg a lapot, a szerkesztői üzenet pedig 
butaság, mert senki sem fog a szerkesztőségnek levelet 
írni, és akkor kinek fognak válaszolni? 


— Jól van —, hagyta rá Zsiga —, ha írnak, akkor 
válaszolunk, ha meg nem írnak, akkor úgy sincs kinek 
válaszolni. És ha olyan nagyon akarod a rejtvényt, hát 
nem bánom. De azt csináld te, nekem úgyis elég dolgom 
lesz a rajzokkal. 

— Azokat is mind magad akarod csinálni? — kér- 
dezte Csathó, és oldalról pislogott Zsigára. 

— Azért néha te is rajzolhatsz, ha akarsz —, felelte 
Zsiga nagylelkűen, de Csathó elhárította a megtisztelő 
megbízást: 

— Én nem tudok rajzolni. Hanem van egy fiú az A- 
ban, az igen! Az aztán tud! Barátom! — És csettintett 
hozzá a hüvelyk- és a középső ujjával. 

— Az A-ban? — kérdezte Zsiga féltékenyen. — És ki 
az a fiú? 

—. A nevét, azt nem tudom, de az valami csuda, hogy 
tud az rajzolni! 

Zsiga hirtelen megsértődött valamiért, maga sem tud- 
ta miért, és másra fordította a beszédet: 

— Mondd, Csathó ! Ha volna egy forintod, mit vennél 
rajta? 

— Nem tudom — felelte Csathó. — Az attól függ. . . 
Az a fiú mindenfélét tud rajzolni. Ha a tanár azt mondja 
neki: rajzolj egy krokodilt vagy egy púpos tevét... 

— Én csupa könyvet vennék rajta meg színes ceruzát. 
Festéket is, mindenfélét . . . 


— Ha meg azt mondja : rajzold le a Lánchidat vagy" 


Julius Caesart, azt is rögtön felrajzolja a táblára . . . mint 
más a számtanpéldát. 
— Ezt nem hiszem! — szakította félbe Zsiga. — A 
Lánchidat meg a tevét igen, de Julius Caesart már nem. 
— Ha nem is hiszed el, akkor is le tudja rajzolni 
Julius Caesart. 


Ekkor megszólalt a csengő és végeszakadt az érdekes 
beszélgetésnek. De Zsigának nem hagyott nyugtot a do- 
log, és még ott helyben, latin óra alatt, miközben a tanár 
úr az í-tövű melléknevek declinációját írta fel a táblára, 
elhatározta, hogy ő is lerajzolja Julius Caesart, mégpedig 
Pompeius oszlopa alatt, amint összeroskadva suttogja : 
, Te is, fiam, Brutus?" 


Ennek aztán annyira megörült, hogy a szótárfüzete 


belső fedelére kilencszer egymásután leírta: , Et tu, mi 
fili Brute?" Mikor éppen tizedszer akarta volna leírni, 
kiszólították, hogy írja fel a , mons" deklinációját, s bi- 
zony a plurális genitivusznál szégyenszemre felmondta 
a szolgálatot. A szomszédjának kellett kisegítenie. 

—. Móricz, Móricz, hívja vissza az eszét a Nagy- 
erdőről! 

— Igenis kéremszépen —, motyogta Zsiga és meg- 
szégyenülten törölte le a hibás alakot, hogy a helyeset 
írja a helyébe. 


Eura után vissza kellett menni az iskolába : vallástan 
óra volt. Utána zsoltáréneklés. Azután tanítani sietett, 
vacsorára ért haza. Nem volt ideje Julius Caesarral fog- 
lalkozni. De amikor lefeküdt és Boros néni kivitte a 
szobából a petróleumlámpát, eszébe jutottak Csathó 
szavai és elhatározta, hogy azt a fiút meg fogja keresni. 
Ezzel aztán szépen el is aludt. 

Reggel felé különös álma volt. Odahaza volt, Prügyön, 
és aludttejet kanalazott egy mázatlan csuporból. És oda- 
jött Berci kakas a tornáclépcsőhöz, ahol Zsiga ült, és ki- 
kapta a kenyeret a kezéből. Zsiga sírni kezdett, mire 
kijött a házból édes jó szüléje, és megdobta a kakast egy 
kukoricacsutkával. De a kakas nem ijedt meg, hanem 
felrepült a kerekeskút kávájára, és onnan kiáltotta Zsigá- 
nak fennhangon, háromszor egymás után: ,,Et tu, mi 
fili, Brute?" 

Mikor harmadszor kiáltott a kakas, megszólalt a fali- 
óra és Zsiga felébredt az óraütésre. Eszébe jutott, hogy 
a latin nyelvtani példát nem írta be a füzetbe, és gyorsan 
kiugrott az ágyból. 

Iskolába menet elhatározta, hogy a lapot újraírja. 


Ahogyan Csathó tanácsolta. Az első lap marad. Cím: 
Magyar Haza. Alatta rajz : Az oroszlán, az állatok kirá- 
lya. Aztán: A bujdosó Fejedelem. .. az mindenképpen 
marad . . . De hát akkor mi jut Csathónak? Őt okvetlenül 
be kell venni a szerkesztőségbe, ezt belátta Zsiga. 


— No, majd meglátjuk ! — odázta el a döntést, amikor 
belépett a nagykapun, és felballagott az emeletre, ahol 
az első B osztály volt. 

Első óra után megkérdezte Csathót : 

— Melyik az a fiú? 

— Milyen fiú? — kérdezte Csathó, aki egy pogácsa- 
almát majszolt az ablakmélyedésben és távolból nézte az 
ide-oda rohanó, csúszkáló, könyökkel döfölődő, tüleke- 
dő, ordítozó fiúkat. Ő maga szép kis sötétkék ruhájában, 
fehér ingében nemigen szokott részt venni ezekben a 
férfias szórakozásokban, de nézni, azt igen szerette, és 
közben nagyokat nevetett fehér szalvétába csomagolt 
vajaskenyere mögül. 

— Ej, hát aki le tudja rajzolni Julius Caesart. 


— Harapj bele! — nyújtotta Zsigának az almáját. — 
Majd megmutatom. De különben az a kis tepertő gyerek, 
aki utolsó a tornasorban. . . 

— Mért volna tepertő? — szakította félbe Zsiga. Ki- 
csit sértve érezte magát, mert ő is utolsó volt a torna- 
sorban — a B-osztályban. 


Ezzel abba is maradt a beszélgetés, az almát visszaadta 
Csathónak, és félrehúzódott az ablakhoz, ahonnan a 
kopár udvarra lehetett látni. De Zsiga nem látott le az 
udvarra, mert valóban kisnövésű volt, csak ha lábujj- 
hegyre állt. Különben csak a szemközti ócska falat látta, 
azon pedig egyáltalán semmi látnivaló nem volt. 


A tornaórákat nem szerette. Ügyetlen tornász volt, 
vézna kétballábas. Azok közé tartozott, akiket a torna- 
tanár — akit egymás között röviden csak Hóhér-nak 
neveztek — nem is vett emberszámba. Most mégis alig 
várta az utolsó órát, amikor a két első osztálynak közös 
tornaórája volt. 


— Melyik lehet az? — nézegette egyenként az alacso- 
nyabb növésű fiúkat. Titokban méregette őket, de vala- 
mennyi magasabb volt nála, és ez nagyon elkeserítette 
Zsigát. 


Elhangzott a sípszó, a két osztály két párhuzamos 
oszlopban felsorakozott. Zsiga sanda pillantással leste, 
ki kerül a másik oszlop végére. 

— Vi-gyázz! Előre nézz! — hallotta a tanár ellenszen- 
vesen pattogó hangját, mire az egész sor megmerevedett. 


Zsiga még egy utolsó pillantást vetett a párhuzamos 
sorra. 

Apró, zömök, nyírotthajú fiúcska állt a sor végén, 
vastag nyakán csodálatosan kerek fej ült, elálló fülekkel. 
Zsiga egy percig rajta felejtette a pillantását. A másik fiú 
észrevette és barátságosan hunyorított Zsiga felé. 

— Ő az! — állapította meg Zsiga és egyszerre elpárol- 
gott belőle minden féltékenység. 

Óra végeztével odasündörgött hozzá és megkérdezte 
tőle: 

— Igaz, hogy te púpostevét tudsz rajzolni? 

— Igaz —, felelte a kisfiú, és Zsiga elégedetten látta, 
hogy még nálánál is alacsonyabb egy paraszthajszállal. 

— Meg oroszlánt is? 

— Azt is. 

— Igazat mondasz? 

— Igazat hát. 

Ezekután nem lehetett tovább folytatni a kérdezőskö- 
dést. Egyet-kettőt hümmögött, majd így szólt: 

— Én is tudok oroszlánt rajzolni. — Mire kimondta, 
el is szégyellte magát. 

A másik fiú szétterpesztett lábakon állt előtte, vasko- 
san, vidáman, és nevetett a szeme, amikor felajánlotta 
Zsigának : 

— Gyere! Akkor rajzoljunk oroszlánt! 

— Hová? — kérdezte Zsiga ügyefogyottan. — Nin- 
csen itt ceruzám, se papírom. j 

— Kell is ahhoz papír, ceruza! — hunyorított a másik 
fiú, ugyanúgy, mint a tornaóra elején. Megfogta Zsiga 
kabátjának a hajtókáját és behúzta magával a torna- 
szertárba. 

Ide figyelj! — zsebéből bütyöknyi krétadarabot vett 
elő és az ablak melletti nagy fekete szekrény elé állt. — 
Mit rajzoljak neked? Tevét vagy oroszlánt? 

— Akkor hunyd be a szemedet! — mondta a kisfiú. — 
Majd szólok, ha kinyithatod. 

Zsiga szófogadóan behunyta a szemét, de magában 
azt gondolta, hogy ha valami sületlen tréfát akar vele a 
másik fiú elkövetni, akkor ő nekimegy és megveri. Ezért 
félszemmel odasandított a fiúra. 

Az könnyű kézzel húzkodta a krétát a szekrény sötét 
ajtaján, mintha csak tréfából huzigálna összevissza 
kriksz-krakszokat, és a szemében huncut nevetés bujkált. 

— Kész az oroszlán! — szólt és zsebredugta a krétát. 

Zsiga kinyitotta a szemét és megnézte a rajzot. Hát 

ilyent ő még életében nem látott! A szekrényajtóról egy 
oroszlán vicsorgatta rá a fogát, és karmos mancsaival 
feléje nyúlt, hogy Zsiga ijedten elkapta a fejét. 

— Azannyát! — mondta, és több szót nem is tudott 
kipréselni a torkán. Mélyen teleszívta a tüdejét levegő- 
vel, és végül is ennyit mondott: — Ez aztán oroszlán! 

A másik fiú kedvesen vigyorgott és pislogva várta, mit 
fog még mondani Zsiga. Az meg csak állt, állt, és bámul- 
ta nagy szemekkel az oroszlánt, ami szakasztott de sza- 
kasztott olyan volt, mint egy igazi dühös oroszlán, bár 
olyat még sohase látott Zsiga. De ha látott volna, az ép- 
pen ilyen lehetett volna. És ez az oroszlán mintha a 
tornatanár úrra hasonlított volna, éppen úgy állt a baju- 
sza, és a homlokát is éppen úgy ráncolta. De lehet, hogy 
ez csak véletlen volt. 

— Most te következel —, szólalt meg a kisfiú és Zsiga 
kezébe nyomta a krétát. — Ide, a másik ajtóra! 

De Zsiga megrázta a fejét. 

— Nem. Én nem tudok ilyen oroszlánt rajzolni. 

Egy picit sírhatnékja volt: eszébe jutott a lap, fedelén 
az ő nyeszlett oroszlánja, amit úgy másolt ki a Hasznos 
Mulattató-ból, és elhatározta, mihelyt hazaér, azonnal 
meg fogja semmisíteni. 

Már csak egy dolog maradt hátra Zsigának. Abba 
kapaszkodott hát, mint fuldokló a szalmaszálba. 


— És... izé... Julius Caesart is le tudnád rajzolni? 

— Miért ne? — mosolygott a művész a bajusza alatt. 
— Mi az a júliusi izé? 

Zsigának kőszikla hengeredett le a szívéről. 


— Julius Caesar! — vágta ki büszkén. — Akit megölt 
Brutus a Pompeius oszlopánál. 


A másik fiú gyanakodva nézett rá. Nem akarta, hogy 
bolondnak tartsák. 


— Igazán? — kérdezte habozva. — És te ezt honnan 
tudod? 


— Tudom —, felelte Zsiga komolyan s ezzel be is 


fejezte a beszélgetést. Elindult a lépcső felé. Ekkor még 
valami jutott az eszébe: 

— Te mi akarsz lenni, ha nagy leszel? 

— Én? Semmi. Apám azt akarja, hogy orvos legyek, 
mert azok jól keresnek. És te? 

Zsiga a vállát vonogatta. 

— Édesnagyanyám azt akarja, hogy pap legyek, mert 
annak mindenki előre köszön. De én még nem tudom, 
hogy mi lesz belőlem. Talán festő . . . vagy másvalami. . . 

— Az szép —, bólintott elismerően a másik fiú. — Én 
meg, lehet, hogy bohóc leszek a cirkuszban. . . vagy lég- 
tornász. . . Ide nézz! Tudsz te így kézen járni? — és már 
át is bucskázott a fején s ott állt Zsiga előtt két vaskos 
lábát égnek emelve. 

De sajnos, Zsiga nem tudott kézen járni, és ezért ismét 
szégyellte magát. Hogy valahogy kievickéljen a kínos 
helyzetből, megkérdezte : 

— Igaz! Nem is tudom még a nevedet se! 

— Medgyessy! — és hirtelen talpraállva megismételte : 
— Medgyessy Feri. Nem felejted el? 

— Nem. Nem felejtem el soha — felelte Zsiga meg- 


illetődve. — Engem meg Móricz Zsigának hívnak... 
De most már szaladjunk, mert Boros bácsi nem szereti, 
ha elkések az ebédtől. — Keservesen elfintorította az 


orrát és szaladt is már fölfelé a lépcsőn. 

— Móricz! — hallatszott a háta mögött Medgyessy 
Feri hangja. Zsiga megfordult és visszaintett Ferinek, 
aki a lépcső alján állt és vidáman hunyorgott. Mint a 
tornaórán, amikor először pillantottak egymásra. 


Görög Júlia rajzai 


vagyis hogy 
min mulattak 


a . régi gyerekek? 


Oda Buda, ide Pest, ha ka 
ide, ide egyenest! 

Tessék, tessék, folyvást, folyvást! jee f 
Ne röstelljék a tolongást! 
Nézze meg az ember fia! 
lesz itten mit bámulnia. 


nem sokkal az ezernyolcszáz- 
tízes tűzeset után? 


INNI 


2 S 
ELSE 


hp 
al u j 


Hát ezek meg mit csinálnak? Reicher Jakab fésűsmester 
Hadonásznak, kalimpálnak. . . háza bárki előtt tárva; 

Áz a lila vendéghajas betérhet egy fél órára, 

— szó ami szó — elég nyakas. ki tanulni sosem restell,. 
Kezét-lábát hányja-veti, A polcokon akad néhány 

a modora hányaveti, furcsa szerzet, görbe lény: 
Fzalatt a muzsikások van itt zsemlegyűjtemény 
kísérik a fura táncot, — húsz éves a legszebb példány 
— Mitugrászok? — kérded. — Nono! van itt ásvány, csigaház, 

Itt a híres Pietro Nono kétfejű nyúl spirituszban. . . 
talján tagfintorgató de — mert jó magyar a gazda — 


— vagy más szóval pantomimes — 
társulata látható. 


skétfejű sast" nem találsz. 


HR 


ON Max 


kinek delfintarka nőtt. 

Emitt óriás pöfékel, 

s évődik a törpenéppel, 

amott pedig Vitéz László 

— kezében kard, fején csákó — 
bábos paraván fölött 

csépeli az ördögöt, 


.. say; 
Ez a város erdeje, 
mulatságok nyílt helye. 
Itt oroszlán ugrik át 
három tüzes karikát, 
. —— ottegy arab tüzet harap, 
1] — amott meg a ponyva alatt 
. láthatod a ,csodanót" 


Jöjj csak, lásd már: 

itt a vásár. 

Bizony mondom, 

van itt minden: 
gabona, gyapjú, bor, bőr, borjú, 
szalonna, faggyú, pontykopoltyú, 
malomkeréknyi sajt, tele lyukkal, 
csizma és posztó, fazék és hordó, 
szekerek égre meresztett rúddal. 
Lacikonyhákon kolbász serceg, f. 
tíz ujját nyalja koldus, herceg, 145 
serpenyős porcogók, porhanyós perecek, 
babosok, bábosok, kosarak, rekeszek. . . 
Éppen a legnagyobb alkudozásnál 
megugrik egy malac, csizmák közt mászkál, 
mindenki kergeti... 
szétfut a vásár! 
Jöjj ide, lásd már: 


oda a vásár! 


9 50 


NY 


TAN 


ai N 28 NV/ ( 


kő 


Külömn-vadászat, közös zsákmány 


Ilyen napot kihagyni! Igazán nagy szerencsétlenség, hogy Juli éppen ma, 

az utolsó tanítási napon nem jöhetett iskolába. 

Ezekkel a gondolatokkal felhősítettem ragyogó jókedvemet 

szántszándékkal, másképp tán még ugrándoztam is volna örömömben, í 

amint nézegettem a kivirágzott táblát. A néha rejtélyes ábrák helyén most — 

teljesen egyértelmű virágok virítottak. Mi pingáltuk őket ízlésünk és 

tudásunk szerint. Az összhatás kiváló lett! A zsürinek is ez volt 

a véleménye: megnyertük a tábla-rajzversenyt. Dicsőségünket ugyan 4 3 
? 

elkoptatja az idő — vagy letörli a hetes, ha van szíve hozzá —, de ez 
a nap még sokáig fényes marad. Utoljára vagyunk negyedikesek, alsósok 
és kisdobosok. Kisdobosok már nem is vagyunk igazából, mert úttörővé 
avattak bennünket. Mégis inkább kisdobosoknak érezzük magunkat. 
Ezért is beszélte meg az őrs, hogy ebéd után Juliéknál találkozunk. El kell 
mesélnünk neki a mai napot (csak nem marad ki belőle egészen!), és meg 
kell terveznünk a jövőt. Már mint a jövő hónapot meg az azutánit, 
egészen szeptemberig. Megszervezzük az utolsó kisdobos-nyarunkat. 
Remek délutánt töltöttünk együtt. Juli határozottan jobban lett tőlünk 
(azon kívül kapott lázcsillapítót). Jótékony hatásunktól némiképp 
meghatottan a következőt határoztuk el: az idei nyáron együtt maradunk. 
No, nem a szobában, nem a strandon, nem is a napközi- vagy 
a kisdobos-táborban. Hanem itt is, ott is. Mert, ugye, mire való 
a riadólánc? Arra, hogy egymást mindenről villámgyorsan értesítsük. 
Amikor nyaralunk, szomszédunk, barátunk lesz a láncszem. Elvégre 5 
mindegyikünknek vannak szomszédai, barátai, ; 
Akik itthon maradnak, azok sűrűn találkoznak. Bérlettel járnak d 
strandra, moziba, sportpályára és ellátogatnak majd az úttörőház nyári b 
4 rendezvényeire. Akik nincsenek itthon, azoknak minden fontos 
Thur óczy Mária eseményről levelet írunk, hogy ők is közelebb jöjjenek egy kicsit. 
, A leveleket összegyűjtjük. Ez lesz az alapja közösen megírandó j 
GYALO GUT könyvünknek, amelynek a címe már megvan: Egy különleges nyár. j 
Miért különleges? Egyáltalán nem azért, mert nem veszítjük egymást : 
szem elől. Nem is azért, mert levelezgetünk, hanem, mert az idei nyár j 
Hová indul ez az út a Nemzetközi gyermekév kellős közepére esik. Nemzetközi gyermekévből A 


s ha elindult, hová jut? pedig ez az első, amit megértünk együtt. Ennek tehát egy kicsit j 
rókat léb, vagy nagyot nemzetközinek kell lennie. Úgy gondoltuk, hogy újságunkba, a Kisdobosba —. 

p b, vagy nagyot, 
a fák között kanya rog? nyáron nemzetközi témájú rajzokat küldünk a Mi világunk című ; 


Fű takarja, barna ág Jaebülyázütra 


ERSZ g ny Ts gy Julinak könnyű lesz, ő szüleivel a Tátrába megy. Katiék és Pistiék k 
mig kísérem, megy tovább. a bolgár tengerparton nyaralnak, Sanyi csereüdülésre utazhat az NDK-ba. — 
Rajta nyuszi, őz szalad. . Mi többiek majd itthon vadásszuk a témát. Péter azt mondta, hogy i 
Azt sem bánja. Csak halad. ő egy önkiszolgáló étterem körül tart ügyeletet, én meg elárultam, hogy 
Ha az erdő mély , sötét Balatonszéplak lesz a leshelyem. Ott egy kis szerencsével, meg persze 
talán fél is kicsikét? élénk taglejtésekkel oroszul társaloghatok. Amit megtudok, ígérem, híven 


lefordítom, és perfekt magyarsággal mesélem el — rajzban. A rajzok 
vázlatait pedig — mint illusztrációt — teljesen ingyen felajánlom 
krónikásunknak a készülő könyvünkhöz. Remélem, lesznek követőim, így 


A rétig, ha kifutott 
örül, hogy már kijutott, — 


és fáradtan megpihen. első nyári és utolsó kisdobos-regényünk egész biztosan színes lesz. (Aki 
kételkedik, annak még annyit: már 36 színű filctoll-készlet is kapható.) 

Nem talált rá senki sem? Máris Mária, őrsvezető-helyettes 

Kisdobos 


Valamikor kedvelt társasjá- 
. tékvoltakrokett, magyarul ka- 
puteke. Erdemes felújítani! Fa- 
kalapáccsal golyókat kell drót- 
kapukon átütni két leszúrt cö- 
vek, , végfa" között. Ha szabad- 
téren akarsz vele játszani, úgy 
nagyobb, szobában kisebb mé- 
retű felszerelést kell készíte- 
ned. 

A golyó (1. ábra) lehet fa- 
vagy műanyag tekegolyó, tömör 
gumilabda, teniszlabda, ha ilyet 
. nem tudsz szerezni, műszaki 
(szőlészeti) szakboltban végy 
gumigolyókat, mogyorónyitól 
kisököl-nagyságúig —— kapható. 
Legalább négy kell, mert négy 
játékossal — két csapattal — a 
legérdekesebb a játék. A labdá- 
kat különféle színű festékcsík- 
kal jelöld meg, színes szigetelő- 
szalag is jó. A kalapács mérete 
a golyóétól függ, hengeres ke- 
ményfahasábba fúrd, ragaszd 
vagy ékeld a fanyelet (2.). Kapu- 
ból (3.) 10 darabot készíts, 
mindegyiket 60 cm hosszú erős 
drótdarabból hajlítsd, s végeit 
kalapáld hegyesre, hogy a föld- 
be szúrhasd. A két , végfa" ki- 
hegyezett seprűnyél darab (4.), 
rajta a golyók színei, mutatva, 
milyen sorrendben következ- 
nek egymás után a játékosok. 

A szobai, kisméretű felszere- 
lés kapui is drótból készülnek 
(5.), végei horgászólmok lyukai- 
ba kerülnek. Felállítva (6.) kala- 
pácsütéssel rögzítsd azokat. A 
, végfák" filctoll kupakjait ke- 
ményfa dugókkal súlyosbítsad 
(7.), a kalapács filctoll-nyelű fa- 
hengerecske (8.). Szőnyegen 
használd, így a 22 milliméteres 
gumigolyók nem gurulnak 
messzire. 

A sima, vízszintes pályán a 
kapukat s a végfákat a 9. ábra 
szerint helyezd el, a távolságok 


lehetnek kisebbek vagy na- 
gyobbak is, mint a rajzon lát- 
hatók. Középen két kapuból 
álló keresztkapu van. A golyók 
áthaladásának irányát nyilak 
mutatják, ugyanígy a 10. ábrán 
is. A golyókat természetesen 
kalapácsütésekkel kell a kapu- 
kon átgurítani. Mindenki a sa- 
ját, színnel jelzett golyóját ve- 
zeti. 

A két csapat játékosai felvált- 
va következnek. Mindenki a 
végfától indul. A kapun való át- 
haladás újabb ütésre jogosít. Ha 
valaki más golyóját eltalálja, két 
ütést szerzett, amit vagy maga 
használ fel útjának folytatására, 
vagy segíti csapattársát úgy, 
hogy szorosan annak golyója 
mellé állítja a sajátját, amit cipő- 
jével leszorít, s ezt megütve, 
s elpöcköli" a másikat. Ellenfél 
golyóját kedvezőtlen helyzetbe 
is lehet küldeni. Ezután már 
csak egy ütése marad. A túlsó 
végfa eltalálása után visszafelé 
is végig kell menni a pályán a 
kezdőfáig. 

Egy kis gyakorlat után a játék 
sok örömet szerez neked és 
pajtásaidnak. 


Keresztrejtvény 


Vízszintes: 1. Nagy magyar író, július 2-án ünne- 
peljük születésének 100. évfordulóját. 8. Nagyon nagy. 
9. Szag mássalhangzói. 10. Tetejére. 11. Fordítva 
becézett Miklós. 12. Bútor. 15. Vonat eleje! 16. El- 
párolog. 17. Lánynév. 20. CD. 21. Fekete folyadék 
rajzoláshoz. 

Függőleges: 1. Sok szép verset, elbeszélést olvas- 
tatok ettől az írótól, akinek a jövő hónapban ünnepel- 
jük születésének ugyancsak 100-ik évfordulóját. 2. 
Időmérőket javít. 3. Sír. 4. Ordít kezdőbetű nélkül. 
5. Kettős mássalhangzó. 6. Zsák mássalhangzói. 7. 
Táblatörlő. 11. Jó szag. 13. Fordítva halk zaj. 14. Vonat- 
kozó névmás betűi keverve. 18. Személynévmás. 19. 
LE. 

A keresztrejtvényből a vízszintes és függőleges 
1-et írjátok meg. 

Képrejtvény 


A keresztrejtvényben szereplő írók egy-egy műve. 


Figyelem! E hó végéig küldjétek el címünkre a márciusi, áprilisi, májusi és júniusi megfejtéseket, valamint 
a felső sarokban levő 7, 8, 9, 10-es számokat. A hibátlan megfejtésekért a képeket postán elküldjük. Akinek 
mind a négy havi megfejtése sikerült, az megkapja a 3-as számot is. Ezután kérjük postán vissza az 1—2—3-as 
számot, amit az év folyamán sikeres munkátokért kaptatok. A három számért könyvjutalmat küldünk. 

